open-index/open-wikipedia-markdown huggingface dataset:
Βέρα Ζλατάρεβα

Η **Βέρα Σλατάρεβα** (, 3 Δεκεμβρίου 1905 - 19 Αυγούστου 1977) ήταν Βουλγάρα φεμινίστρια, συγγραφέας, σουφραζέτα και δικηγόρος.

## Βιογραφία
Η Ζλατάρεβα γεννήθηκε στις 3 Δεκεμβρίου 1905 στο χωριό Μπέλοβο της Βουλγαρίας. Φοίτησε στο γυμνάσιο και στο λύκειο της Φιλιππούπολης και αποφοίτησε από την Νομική Σχολή του Πανεπιστημίου της Σόφιας το 1929. Δυο χρόνια αργότερα έλαβε την διδακτορική διατριβή της από το ίδιο τμήμα. Το 1931-32 εργάστηκε ως νομική σύμβουλος στο Υπουργείο Γεωργίας και Κρατικής Περιουσίας. Από το 1932 έως το 1934 διηύθυνε ένα τμήμα στο αστυνομικό τμήμα του Πλοβντίβ, το οποίο είχε συσταθεί για την καταστολή της πορνείας. Από τον Ιούλιο 1934 έως τον Ιούλιο 1936, η Ζλατάρεβα εργάστηκε στο δημοτικό συμβούλιο της Φιλιππούπολης, όπου προήδρευσε της Διεύθυνσης Κοινωνικής Υποστήριξης.

Παντρεύτηκε τον πολιτικό και δικηγόρο Μιχαήλ Γκενόφσκι το 1936 και απέκτησαν έναν γιο και μια κόρη. Μετά τον γάμο η οικογένεια μετακόμισε στη Σόφια, όπου η Ζλατάρεβα τον Ιούνιο 1937 άρχισε να εργάζεται στο δικηγορικό γραφείο του συζύγου της. Εξελέγη στην Εθνοσυνέλευση ως μέλος της Βουλγαρικής Αγροτικής Εθνικής Ένωσης μετά το κομμουνιστικό πραξικόπημα του 1944. Πέθανε στις 19 Αυγούστου 1977.

## Δραστηριότητες
Μετά τον γάμο της η Ζλατάρεβα άρχισε να αγωνίζεται για το δικαίωμα να ασκεί το επάγγελμα του δικηγόρου, ωστόσο χωρίς επιτυχία μέχρι την καθιέρωση των ίσων δικαιωμάτων στις γυναίκες μετά το πραξικόπημα του 1944. Έγινε η πρώτη γυναίκα δικηγόρος στην Βουλγαρία που εκμεταλλεύτηκε αυτή την αλλαγή.

## Εξωτερικοί σύνδεσμοι
*

## Παραπομπές


Κατηγορία:Βούλγαροι συγγραφείς
Κατηγορία:Βούλγαροι φεμινιστές
Μορνάγκο

Το **Μορνάγκο** (ιταλικά: *Mornago*) είναι ιταλικός δήμος στην Επαρχία του Βαρέζε, στην περιφέρεια της Λομβαρδίας.

## Παραπομπές


Κατηγορία:Δήμοι της Επαρχίας του Βαρέζε
Βουλγαρικό πραξικόπημα του 1886

Το **Βουλγαρικό πραξικόπημα του 1886**, επίσης γνωστό ως **πραξικόπημα της 9ης Αυγούστου**, (βουλγάρικα : Деветоавгустовски преврат, *Devetoavgustovski prevrat*) ήταν μια απόπειρα εκθρόνισης του Αλέξανδρου Μπάτενμπεργκ στο Πριγκηπάτο της Βουλγαρίας, η οποία έλαβε χώρα στις 9 Αυγούστου 1886. Αν και επιτυχής, αυτό το γεγονός οδήγησε στην παραίτηση του Αλέξανδρου Μπάτενμπεργκ.

## Υπόβαθρο
Μετά τον ρωσοτουρκικό πόλεμο (1877-78), η Βουλγαρία απελευθερώθηκε από την οθωμανική κυριαρχία και το 1879 ο Αλέξανδρος Μπάτενμπεργκ εξελέγη πρίγκιπας της Βουλγαρίας κατόπιν αιτήματος του Ρώσου αυτοκράτορα, του θείου του Αλέξανδρου Β'. Ο τελευταίος δολοφονήθηκε το 1881 και τον διαδέχθηκε ο συντηρητικός Αλέξανδρος Γ'.

Οι σχέσεις Βουλγαρίας και Ρωσίας δεν ήταν ειρηνικές μετά την ενοποίηση της Βουλγαρίας με την Ανατολική Ρωμυλία το 1885, η οποία δεν έλαβε την έγκριση της Ρωσίας. Πριν τον επακόλουθο σερβοβουλγαρικό πόλεμο, η Ρωσία απέσυρε αξιωματικούς του Αυτοκρατορικού Ρωσικού Στρατού, οι οποίοι διοικούσαν μέχρι τότε όλες τις μεγαλύτερες μονάδες του νεαρού στρατού της Βουλγαρίας.

Παρά την επιτυχή ενοποίηση, οι ρωσόφιλοι κύκλοι της χώρας θεωρούσαν τον Αλέξανδρο Μπάτενμπεργκ υπεύθυνο για την επιδείνωση των σχέσεων με την Ρωσία. Οι ρωσόφιλοι είχαν εκτιμήσει τον ρόλο της Ρωσίας στην υποστήριξη της αποκατάστασης της Βουλγαρίας ως κράτους στα σύνορά της, όπως είχε υποσχεθεί η προκαταρκτική Συνθήκη του Αγίου Στεφάνου.

## Πραξικόπημα

Τα ξημερώματα της 8ης προς 9 Αυγούστου 1886, ο Αλέξανδρος Μπάτενμπεργκ συνελήφθη στο παλάτι του στη Σόφια, εξαναγκάστηκε να υπογράψει το διάταγμα της παραίτησής του και απελάθηκε στην Ρωσία με πλοίο από την Βουλγαρία. Σχηματίστηκε μια προσωρινή κυβέρνηση με επικεφαλής τον Κλίμεντ του Τάρνοβο. Ωστόσο το πραξικόπημα δεν υποστηρίχθηκε από πολλούς Βούλγαρους αξιωματικούς και πολιτικούς, συμπεριλαμβανομένου του επικεφαλής της Εθνοσυνέλευσης, Στέφαν Σταμπόλοφ. Ένα αντιπραξικόπημα, με επικεφαλής τον Σάβα Μουτκούροφ, οργανώθηκε στο Πλοβντίβ και τα μέλη του αρχικού πραξικοπήματος απομονώθηκαν γρήγορα. Στις 17 Αυγούστου 1886, ο Αλέξανδρος Μπάτενμπεργκ επέστρεψε στη Βουλγαρία αλλά η βασιλεία του διήρκεσε μόνο μέχρι τις 26 Αυγούστου 1886 όταν παραιτήθηκε αυτοβούλως σε μια προσπάθεια να κατευνάσει την κρίση στις σχέσεις της χώρας με την Ρωσία.

## Συνέπειες
Οι σχέσεις της Βουλγαρίας και της Ρωσίας συνέχισαν να είναι εχθρικές κατά τα χρόνια μετά το πραξικόπημα. Στις 7 Ιουλίου 1887 η Βουλγαρία εξέλεξε νέο αυτοκράτορα, τον Φερδινάνδο Α', του Οίκου των Σαξ-Κόμπουργκ, ανιψιό του Αυστριακού αυτοκράτορα και αξιωματικό του αυστριακού στρατού. Στην εσωτερική πολιτική ζωή της Βουλγαρίας, κατά τα πρώτα χρόνια της κυριαρχίας του Φερδινάνδου, κυριάρχησε ο ηγέτης του φιλελεύθερου κόμματος Στέφαν Σταμπόλοφ. Στην εξωτερική πολιτική του τελευταίου παρατηρήθηκε μια σημαντική ψυχρότητα στις σχέσεις με την Ρωσία, η οποία μέχρι τότε θεωρούνταν προστάτιδα της Βουλγαρίας.

## Παραπομπές


Κατηγορία:Νεότερη ιστορία της Βουλγαρίας
Φαλέντι

Το **Φαλέντι** (πολωνικά: Falenty) είναι χωριό στη διοικητική περιφέρεια της Γκμίνα Ράσιν, στο Πόβιατ Προύσκουφ του Βοεβοδάτου Μασοβίας, στην ανατολική-κεντρική Πολωνία. Απέχει περίπου 3 χιλιόμετρα νότια του Ράσιν, 10 χιλιόμετρα ανατολικά του Προύσκουφ και 11 χιλιόμετρα νοτιοδυτικά της Βαρσοβίας.

## Παραπομπές


## Εξωτερικοί σύνδεσμοι
* Εβραϊκή Κοινότητα στο Φαλέντι στο Virtual Shtetl

Κατηγορία:Χωριά της Πολωνίας
Κατηγορία:Χωριά του Πόβιατ Προύσκουφ
God Speed (πίνακας)

Το ***God Speed***  είναι πίνακας του Βρετανού καλλιτέχνη Έντμουντ Λέιτον, που απεικονίζει έναν ιππότη που αφήνει την κοπέλα του για να πάει να πολεμήσει. Ο πίνακας ήταν έκθεμα στη Βασιλική Ακαδημία Τεχνών το 1900. *Το God Speed* ήταν ο πρώτος πίνακας του Λέιτον τη δεκαετία του 1900 με θέμα την ιπποσύνη, συμπεριλαμβανομένων των * The Accolade* (1901) και *The Dedication* (1908).

## Περιγραφή
Μια γυναίκα αφήνει ένα κόκκινο φύλλο στο χέρι ενός ιππότη.

Λίγο πριν ο πίνακας εκτεθεί δημοσίως στη Βασιλική Ακαδημία, ο Λέιτον έκανε μια αλλαγή, που επιθυμούσε, στο εργαστήριό του, μέσα σε περίπου 2 ώρες.

## Εξαγορές
Μέχρι τη δεκαετία του 1980 άλλαξε πολλές φορές ιδιοκτησία. 

Το 1988 εμφανίστηκε στον οίκο Christie's. Στη συνέχεια εκτέθηκε σε μια αμερικανική ιδιωτική συλλογή και το 2000 επέστρεψε στον οίκο Christie's. Το 2007 τον πίνακα αγόρασε ο οίκος Sotheby's και εν συνεχεία μια βρετανική ιδιωτική συλλογή. Στις 10 Μαΐου 2012 *το God Speed* πουλήθηκε ξανά για 481.250 λίρες σε έναν ιδιώτη συλλέκτη στο Λονδίνο.

## Παραπομπές

Κατηγορία:Άλογα στην τέχνη
Ρήχειος (ποταμός)

Ο **Ρήχειος** είναι ποταμός της Ελλάδας που βρίσκεται στο Νομό Θεσσαλονίκης με μήκος 8,7 χλμ. και συνδέει τη λίμνη Βόλβη με το Στρυμονικό κόλπο, στον οποίο και εκβάλλει. Ο ποταμός πέρα από την επικοινωνία ανάμεσα στη λίμνη Βόλβη με το Στρυμονικό κόλπο έχει δικές του πηγές καθώς και εισροές από μικρότερα ρέματα. Στην διαδρομή του προς τη θάλασσα, διαρρέει την κοιλάδα μεταξύ του όρους Χολομώντα και των Κερδυλίων σχηματίζοντας τα Στενά της Ρεντίνας ή Μακεδονικά Τέμπη. Το πλατανόδασος της κοιλάδας φιλοξενεί μεγάλο αριθμό φυτών και ζώων, ενώ η περιοχή προστατεύεται από τη διεθνή συνθήκη Ραμσάρ.

## Πηγές
* https://www.foreaskv.gr/
* https://www.thes.gr/apodraseis/enas-apo-tous-arxaioterous-potamoys-konta-sti-thessaloniki/
* https://thesekdromi.gr/fysh/limnh-volvh/

Κατηγορία:Ποταμοί της Μακεδονίας
Κατηγορία:Ποταμοί της Ελλάδας
Λέοπολντ Γκεγκενμπάουερ

Ο **Λέοπολντ Μπέρνχαρντ Γκέγκενμπαουερ** (γερμανικά: Leopold Bernhard Gegenbauer) (Ασπερχόφεν, 2 Φεβρουαρίου 1849 - Γκίσιχουλ, 3 Ιουνίου 1903) ήταν Αυστριακός μαθηματικός, γνωστός για το έργο του στην άλγεβρα.

## Βιογραφία
Ήταν γιος του χειρουργού Βίκτοριν Γκεγκενμπάουερ και της Αμαλί Ζάιτζεμ. Σπούδασε στο Πανεπιστήμιο της Βιέννης μεταξύ 1869 και 1873. Ἐπειτα συνέχισε τις σπουδές του στο Βερολίνο μεταξύ 1873 και 1875 υπό την καθοδήγηση των Καρλ Βάιερστρας και Λέοπολντ Κρόνεκερ.

Μετά την αποφοίτησή του στο Βερολίνο, ο Γκεγκενμπάουερ προτάθηκε για τη θέση του έκτακτου καθηγητή στο Πανεπιστήμιο του Τσερνόβιτς το 1875. Η πόλη, στην κορυφή του ποταμού Προυτ στους Καρπάθιους λόφους, ανήκε τότε στην επικράτεια της Αυστροουγγρικής Αυτοκρατορίας, αλλά έγινε ρουμανική μετά τον Πρώτο Παγκόσμιο Πόλεμο, προτού μετονομαστεί σε Τσερνίβτσι και γίνει ουκρανική πόλη το 1944. Το Πανεπιστήμιο του Τσέρνοβιτς ιδρύθηκε το 1875 και ο Γκεγκενμπάουερ ήταν ο πρώτος καθηγητής του στα μαθηματικά. Έμεινε εκεί για τρία χρόνια πριν φύγει για το Πανεπιστήμιο του Ίνσμπρουκ, όπου συνεργάστηκε με τον Ότο Στολτς στην ίδια θέση.

## Εργασίες
Ο Γκεγκενμπάουερ ενδιαφερόταν για διάφορους τομείς των μαθηματικών, όπως η θεωρία αριθμών, η μιγαδική ανάλυση και η θεωρία ολοκλήρωσης, αλλά ο κύριος τομέας του ήταν η άλγεβρα. Είναι γνωστός για τα πολυώνυμα Γκεγκενμπάουερ, μια οικογένεια ορθογώνιων πολυωνύμων. Προκύπτουν από μια υπεργεωμετρική σειρά σε περιπτώσεις όπου η σειρά είναι πεπερασμένη. Τα πολυώνυμα Γκεγκενμπάουερ  είναι λύσεις μιας διαφορικής εξίσωσης και αποτελούν γενίκευση των σχετικών πολυωνύμων Legendre.

Τα πολυώνυμα Γκεγκενμπάουερ C_n^{(\alpha)}(z) που μελετήθηκαν από τον Λέοπολντ Γκεγκενμπάουερ στη διατριβή του το 1875, ορίζονται μέσω μιας συνάρτησης παραγώγου. 

:: 
\frac{1}{(1-2zt+t^2)^\alpha}=\sum_{n=0}^\infty C_n^{(\alpha)}(z) t^n.


Μπορούν επίσης να αναπαρασταθούν ως εξής
:: 
C_n^{(\alpha)}(z)=\sum_{k=0}^{\lfloor n/2\rfloor} (-1)^k\frac{\Gamma(n-k+\alpha)}{\Gamma(\alpha)k!(n-2k)!}(2z)^{n-2k},


όπου \Gamma(s) είναι η συνάρτηση γάμμα, και \lfloor n/2\rfloor δηλώνει το ακέραιο μέρος του αριθμού *n/2*.

Ο Γκεγκενμπάουερ έδωσε επίσης το όνομά του σε αριθμητικές συναρτήσεις που μελετώνται στην αναλυτική θεωρία αριθμών. Οι συναρτήσεις Γκεγκενμπάουερ Ρ και ρ (σημειωμένες με το ελληνικό γράμμα rho) ορίζονται ως εξής:

: P_{a,r}(n):=\sum_{d\,\mid\,n; d^{1/r}\in\mathbb N}d^a=:n^a\rho_{-a,r}(n)

Το 1973, ένας δρόμος στη συνοικία Φλόριντσντορφ της Βιέννης (21. Bezirk) ονομάστηκε Γκεγκενμπάουερ προς τιμήν του.

## Κυριότερες συνεισφορές
* **', 1890
* **', 1892

## Παραπομπές


Κατηγορία:Αυστριακοί μαθηματικοί
Κατηγορία:Μαθηματικοί αναλυτές
Κατηγορία:Απόφοιτοι του Πανεπιστημίου της Βιέννης
Κατηγορία:Μαθηματικοί του 20ού αιώνα
Κατηγορία:Μαθηματικοί του 21ου αιώνα
Γιάνα Μαρίνοβα

Η **Γιάνα Μαρίνοβα** (Yana Marinova ; βουλγαρικά : Яна Маринова) είναι Βουλγάρα ηθοποιός.

## Βιογραφία
Η Μαρίνοβα γεννήθηκε στις 17 Αυγούστου 1978 και έχει πτυχίο στις οικονομικές επιστήμες. Παντρεύτηκε σε ηλικία 22 ετών και έχει αποκτήσει έναν γιο. Συμμετέχει σε βουλγάρικες ταινίες και σίριαλ καθώς και σε ξένες παραγωγές. Έχει παρουσιάσει ποικίλα τηλεοπτικά σόου και συμμετέχει ως stuntwoman σε μερικές ταινίες.

Είναι ένα από τα διαφημιστικά πρόσωπα της Garnier Cosmetics.

## Τηλεόραση
Το 2015, η Γιάνα Μαρίνοβα ενσάρκωσε την Έλενα Ατανάσοβα στην σειρά του BTV *Glass Home*.

Από το 2015, παρουσιάζει το «The Voice Bulgaria». Από το 2016, συμμετέχει στην ταινία του BTV *XIa*.

## Φιλμογραφία

              

## Παραπομπές


## Εξωτερικοί σύνδεσμοι
* 

Κατηγορία:Βουλγάρες
Ευγενία Ραντάνοβα

Η **Ευγενία Ραντάνοβα** (Evgenia Radanova; βουλγάρικα: Евгения Раданова, 4 Νοεμβρίου 1977) είναι Βουλγάρα αθλήτρια του πατινάζ και του αγωνιστικού ποδηλάτου, η οποία έχει συμμετάσχει σε Θερινούς και σε Χειμερινούς Ολυμπιακούς Αγώνες.

Ήταν κάτοχος του παγκόσμιου ρεκόρ στα 500 μέτρα με 43,67 δευτερόλεπτα, το οποίο σημείωσε στο Κάλγκαρι του Καναδά στις 19 Οκτωβρίου 2001. Στους Χειμερινούς Ολυμπιακούς Αγώνες στο Σολτ Λέικ Σίτι το 2002 κατέκτησε το ασημένιο μετάλλιο στα 500 μέτρα και το χάλκινο στα 1500 μέτρα. Στους Θερινούς Ολυμπιακούς Αγώνες της Αθήνας το 2004 συμμετείχε στην ποδηλασία αλλά δεν έλαβε μετάλλιο. Στους Ολυμπιακούς Αγώνες 2010 στο Βανκούβερ συμμετείχε στα 500 μέτρα γυναικών και κατέλαβε την 7η θέση.

Η Ραντάνοβα σήμερα προπονείται στην Ιταλία, αν και το μεγαλύτερο μέρος της καριέρας της το πέρασε στον αθλητικό σύλλογο Slavia Sofia Sports Club και στην Εθνική Αθλητική Ακαδημία στη Σόφια της Βουλγαρίας. Έχει σπουδάσει προπονητική. Ζυγίζει 65 κιλά και έχει ύψος 1,70. Έχει τραυματιστεί σοβαρά τουλάχιστον δυο φορές αλλά ξεπέρασε τους τραυματισμούς και έχει επανέλθει. Τον Αύγουστο 2014 η Ραντάνοβα διορίστηκε προσωρινά Υπουργός Νεολαίας και Αθλητισμού της Βουλγαρίας στο πλαίσιο της υπηρεσιακής κυβέρνησης του Γκεόργκι Μπλιζνάσκι.

## Παραπομπές


## Εξωτερικοί σύνδεσμοι
* 
* Speed skater Evgenia Radanova ready to raise new generation

Κατηγορία:Βουλγάρες
Κατηγορία:Βούλγαροι αθλητές
Σφραγίδα των Αμερικανικών Παρθένων Νήσων

Η **σφραγίδα των Παρθένων Νήσων των Ηνωμένων Πολιτειών** είναι επίσημο σύμβολο των Παρθένων Νήσων των Ηνωμένων Πολιτειών .

## Ιστορία
Το παρόν έμβλημα εγκρίθηκε την 1η Ιανουαρίου 1991 και αντικατέστησε μια προηγούμενη σφραγίδα παρόμοια με τη σημαία των Ηνωμένων Πολιτειών των Παρθένων Νήσων, η οποία βασίστηκε στο κεντρικό σχέδιο της Μεγάλης Σφραγίδας των Ηνωμένων Πολιτειών . 

Η σφραγίδα παρουσιάζει το σχέδιο τριών νησιών των κύριων νησιών Σαιντ Κρουά, Αγίου Ιωάννη και του Αγίου Θωμά, που παρατηρούνται συχνά σε όλη την επικράτεια. Γράφει «Κυβέρνηση των Ηνωμένων Πολιτειών των Παρθένων Νήσων». Η σφραγίδα περιέχει επίσης τη σημαία των Ηνωμένων Πολιτειών και τη σημαία της Δανίας για να συμβολίσει την προηγούμενη ιδιότητά της ως δανικής αποικίας πριν από το 1917. Υπάρχει επίσης, στο κέντρο της φώκιας, μια μπανάνα, το εθνικό πουλί του νησιού και μια κορδέλα που φέρει το σύνθημα *United in Pride and Hope* . Σχεδιάστηκε από τον καλλιτέχνη Σαίντ Τόμας Μίτσλιν Ντέιβις. 

## Παραπομπές


## Eξωτερικοί σύνδεσμοι
* Αναθεωρημένος Οργανικός Νόμος των Παρθένων Νήσων του 1954

Ηνωμένες Πολιτείες
Κατηγορία:Εθνικά σύμβολα των Ηνωμένων Πολιτειών
Κριστίνε Άσμπαχερ

Η **Κριστίνε Άσμπαχερ** (· γενν. 10 Ιουλίου 1983) είναι πολιτικός του Αυστριακού Λαϊκού Κόμματος, που υπηρέτησε στη δεύτερη κυβέρνηση του Κουρτς ως υπουργός εργασίας, οικογένειας και νεολαίας μεταξύ Ιανουαρίου 2020 και Ιανουαρίου 2021.

## Νεανικά χρόνια και εκπαίδευση
Η Άσμπαχερ γεννήθηκε στο Βούντσου, μια μικρή πόλη στη Στυρία. Σπούδασε Διοίκηση, Οργανωτική Συμβουλευτική και Διοίκηση Ανθρώπινου Δυναμικού καθώς και Μάρκετινγκ και Πωλήσεις, λαμβάνοντας μεταπτυχιακό το 2006. Ξεκίνησε διδακτορικές σπουδές στη Βιομηχανική Μηχανική και Διοίκηση στο Σλοβακικό Τεχνολογικό Πανεπιστήμιο της Μπρατισλάβα το 2011 και έλαβε το διδακτορικό της από την Μπρατισλάβα τον Αύγουστο του 2020.

## Επαγγελματική σταδιοδρομία
Εργάστηκε για την Piewald Management Training από το 2003 έως το 2006 και στη συνέχεια (2006-2012) ως σύμβουλος στην Capgemini Consulting. Υπηρέτησε στην ομάδα της Μαρίας Φέκτερ (Υπουργός Οικονομικών) από τον Ιούνιο του 2012 έως τον Δεκέμβριο του 2013. Το 2014 ηγήθηκε του τμήματος Διαχείρισης Κινδύνων. Από τον Οκτώβριο του 2014 έως τον Μάιο του 2015 υπηρέτησε στο προσωπικό του Ράινχολντ Μιτερλένερ στο Υπουργείο Παιδείας, Έρευνας και Οικονομίας. Ίδρυσε το Συμβουλευτικό Γραφείο Άσμπαχερ τον Σεπτέμβριο του 2015.

## Οικογένεια
Η Άσμπαχερ είναι παντρεμένη και έχει τρία παιδιά. Η αδερφή της, Μπάρμπαρα Βαλτς, εξελέγη Δήμαρχος του Βούντσου το 2019. Ο πατέρας τους, Άλοϊς Κόβαλντ, ήταν δήμαρχος του Νόιντορφ ομπ Βίλντον και ο θείος της Γιόζεφ Κόβαλντ ήταν μέλος του κοινοβουλίου της πολιτείας της Στυρίας.

## Πολιτική καριέρα
Ο καγκελάριος της Αυστρίας Σεμπάστιαν Κουρτς διόρισε την Άσμπαχερ στο υπουργικό του συμβούλιο τον Ιανουάριο του 2020.  Παραιτήθηκε εν μέσω σκανδάλου λογοκλοπής μιας διατριβής. Σύμφωνα με τους ισχυρισμούς, που δημοσιοποιήθηκαν για πρώτη φορά από τον blogger Στέφαν Βέμπερ, η Ασμπάχερ έχει διαπράξει λογοκλοπή και ακαδημαϊκή απάτη. Σύμφωνα με τον Βέμπερ, αυτή η διατριβή περιλαμβάνει μια ποικιλία από «ασυναρτησίες, ανοησίες και λογοκλοπή» με πάνω από το 20% της εργασίας να προέρχεται από άλλες πηγές, που δεν αναφέρονται.

## Σκάνδαλο λογοκλοπής και παραίτηση
Στις 7 Ιανουαρίου 2021 ο ερευνητής λογοκλοπής Στέφαν Βέμπερ αποκάλυψε σοβαρά λάθη και λογοκλοπή στη μεταπτυχιακή διατριβή της Άσμπαχερ, που υποβλήθηκε σε ένα κολέγιο στο Βίνερ Νόιστατ, όπου είχε εγγραφεί από το 2002 έως το 2006  Σύντομα έγινε σαφές ότι η διατριβή, που ήταν γραμμένα στα γερμανικά,  δεν ήταν μόνο λογοκλοπή σε μεγάλο βαθμό. Άλλα μέρη περιείχαν πάρα πολλά ορθογραφικά λάθη και ασυναρτησίες. Το ίδιο συνέβη και με τη διδακτορική διατριβή, που υπέβαλε σε σλοβακικό πανεπιστήμιο ενώ υπηρετούσε ως υπουργός το 2020. Στις 9 Ιανουαρίου 2021, η Άσμπαχερ παραιτήθηκε από τη θέση της ως υπουργός.

## Παραπομπές


## Εξωτερικοί σύνδεσμοι

* Christine Aschbacher στην ιστοσελίδα του Αυστριακού Κοινοβουλίου

Κατηγορία:Αυστριακές πολιτικοί
Κατηγορία:Σελίδες με μη επιθεωρημένες μεταφράσεις
Χελωνονιντζάκια (ταινία, 2014)

Τα ***Χελωνονιντζάκια*** (πρωτότυπος αγγλικός τίτλος: *Teenage Mutant Ninja Turtles*) είναι μια υπερηρωική ταινία του 2014 σε σκηνοθεσία από τον Τζόναθαν Λίμπεσμαν, από σενάριο των Τζος Άπλμπαουμ, Αντρέ Νέμετς, και Έβαν Ντόχετρι. Βασισμένο στην ομώνυμη ομάδα των κόμικς, είναι η πέμπτη κινηματογραφική ταινία ''Χελωνονιντζάκια'', και πρωταγωνιστούν οι Μέγκαν Φοξ, Γουίλ Αρνέτ, Γουίλιαμ Φίχτνερ, Ντάνι Γούντμπερν, Άμπι Έλιοτ, Νόελ Φίσερ, Τζέρεμι Χάουαρντ, Πιτ Πλόζεκ και Άλαν Ρίτσον, με τις φωνές των Τζόνι Νόξβιλ και Τόνυ Σαλούμπ.

Η ταινία ανακοινώθηκε αφού ο συν-δημιουργός των *Χελωνονιντζακιών* Πίτερ Λερντ πούλησε τα δικαιώματα των χαρακτήρων στο Nickelodeon τον Οκτώβριο του 2009. Κυκλοφόρησε στις 8 Αυγούστου του 2014, από την Paramount Pictures. Παρά την αρνητική ανταπόκριση από τους κριτικούς, ήταν εισπρακτική επιτυχία, εισπράττοντας πάνω από $493 εκατομμύρια παγκοσμίως. Μία συνέχεια, *[[Χελωνονιντζάκια II]]* κυκλοφόρησε το 2014.

## Παραπομπές


## Εξωτερικοί σύνδεσμοι
* Επίσημος ιστότοπος
* ''Χελωνονιντζάκια'' στην IMDb

Κατηγορία:Ταινίες του 2014
Κατηγορία:Αμερικανικές ταινίες της δεκαετίας 2010
Κατηγορία:Αγγλόφωνες ταινίες
Κατηγορία:Ταινίες του Nickelodeon
Κατηγορία:Ταινίες γυρισμένες στη Νέα Υόρκη
Κατηγορία:Ταινίες γυρισμένες στη Νέα Υόρκη (πολιτεία)
Κατηγορία:Ταινίες IMAX
Κατηγορία:Χελωνονιντζάκια (ταινίες)
Κατηγορία:Ταινίες σε παραγωγή Μάικλ Μπέι
Κατηγορία:Ταινίες σε παραγωγή Ίαν Μπράις
Κατηγορία:Κωμικές ταινίες με υπερήρωες
Κατηγορία:Εφηβικές ταινίες με υπερήρωες
Άνω Αμπέλα Σερρών

Η **Άνω Αμπέλα** ή Άνω Αμπέλια***' ή Αμπελοχώρι, έως το 1927 γνωστή ως '''Ινανλή****, είναι εγκαταλελειμμένος οικισμός στον σημερινό [[Δήμος Σιντικής|Δήμο Σιντικής]] της [[Περιφερειακή Ενότητα Σερρών|Περιφερειακής Ενότητας Σερρών]] της [[Περιφέρεια Κεντρικής Μακεδονίας|Περιφέρειας Κεντρικής Μακεδονίας]]. Βρίσκεται σε υψόμετρο 280 μέτρων, στους δυτικούς πρόποδες των όρων [[Όρη Βροντούς|Βροντούς]], σε απόσταση 3 χλμ. νοτιοανατολικά από το [[Σιδηρόκαστρο Σερρών]] και 2 χλμ. ανατολικά από το χωριό [[Κάτω Αμπέλα Σερρών]].

== Ιστορία ==

=== Οθωμανική περίοδος ===
Κατά την περίοδο της [[Οθωμανική Αυτοκρατορία|Οθωμανικής Αυτοκρατορίας]], ανήκε διοικητικά στον Καζά του Ντεμίρ Ισάρ του [[Σαντζάκι των Σερρών|Σαντζακίου των Σερρών]] του [[Βιλαέτι της Θεσσαλονίκης|Βιλαετίου της Θεσσαλονίκης]].

Στη δημογραφική μελέτη *«Εθνογραφία των Βιλαετίων Αδριανούπολης, Μοναστηρίου και Θεσσαλονίκης»* που εκδόθηκε το 1878 στην [[Κωνσταντινούπολη]], εκτιμάται ότι το 1873 ο οικισμός αποτελούνταν από 16 σπίτια και 40 μουσουλμάνους κατοίκους, ενώ η στατιστική μελέτη του [[Βούλγαροι|Βούλγαρου]] Βασίλ Κάντσωφ, *«Μακεδονία, Εθνογραφία και Στατιστική»*, εκτιμά ότι το 1900 ο οικισμός είχε 260 [[Τούρκοι (έθνος)|Τούρκους]] κατοίκους. Στην *«Εθνολογική Στατιστική των Βιλαετίων Θεσσαλονίκης και Μοναστηρίου»'' του Αθανάσιου Χαλκιόπουλου που εκδόθηκε το 1910 στην Αθήνα, ο οικισμός αναφέρεται ως μουσουλμανικός. Σε υπολογισμούς που εξέδωσε, το έτος 1919, η Επιτελική Υπηρεσία του Ελληνικού Στρατού, προ του 1912 αναφέρονται 240 μουσουλμάνοι, ενώ κατά τον Αύγουστο του 1915, 220 μουσουλμάνοι κάτοικοι.

### Σύγχρονη ιστορία
Μετά το τέλος των Βαλκανικών Πολέμων, ο οικισμός περιήλθε στην ελληνική επικράτεια και το 1920 προσαρτήθηκε στην κοινότητα Σιδηροκάστρου. Με την Ελληνοτουρκική ανταλλαγή πληθυσμών του 1923 οι Τούρκοι κάτοικοι αποχώρησαν και το 1927 ο οικισμός μετονομάστηκε σε Άνω Αμπέλια. Σύμφωνα με στοιχεία της Επιτροπής Αποκαταστάσεως Προσφύγων, τη δεκαετία του 1920 εγκαταστάθηκαν στην Άνω Αμπέλα τουλάχιστον 40 οικογένειες προσφύγων.

Ο οικισμός καταργήθηκε τυπικά το 1951, όταν έπαψε να καταγράφεται στις ελληνικές απογραφές.

Σήμερα, στην τοποθεσία του εγκαταλελειμμένου οικισμού υπάρχουν τα ερείπια των σπιτιών που υπήρχαν κάποτε εκεί. Κάτοψη των χαλασμάτων του οικισμού είναι, επίσης, ορατή σε αεροφωτογραφίες της περιόδου 1945-1960.

## Πληθυσμός

## Φωτογραφίες

Αρχείο:Άνω Αμπέλα Σερρών 1.jpg|alt=
Αρχείο:Άνω Αμπέλα Σερρών 3.jpg|alt=
Αρχείο:Άνω Αμπέλα Σερρών 4.jpg|alt=
Αρχείο:Άνω Αμπέλα Σερρών 2.jpg|alt=
Αρχείο:Άνω Αμπέλα Σερρών 5.jpg|alt=
Αρχείο:Άνω Αμπέλα Σερρών 6.jpg|alt=
Αρχείο:Άνω Αμπέλα Σερρών 8.jpg|alt=
Αρχείο:Άνω Αμπέλα Σερρών 9.jpg|alt=
Αρχείο:Άνω Αμπέλα Σερρών 10.jpg|alt=
Αρχείο:Άνω Αμπέλα Σερρών 11.jpg|alt=


## Παραπομπές


Κατηγορία:Εγκαταλελειμμένα χωριά της περιφερειακής ενότητας Σερρών
Κατηγορία:Δήμος Σιντικής
Η Μεγάλη Πορεία

Με τον όρο ***Η Μεγάλη Πορεία*** (*κινέζικα*: 长征, αγγλικά: *Long March*) είναι γνωστή η στρατιωτική υποχώρηση που πραγματοποίησε ο Κόκκινος Στρατός του Κινεζικού Κομμουνιστικού Κόμματος (ΚΚΚ), πρόδρομος του Λαϊκού Απελευθερωτικού Στρατού, ούτως ώστε να αποφύγει την καταδίωξη του Εθνικού Στρατού του Κινεζικού Εθνικιστικού Κόμματος (CNP/KMT).

Κυριολεκτικά, η *Μεγάλη Πορεία* ήταν μια σειρά από πορείες, καθώς αρκετοί κομμουνιστικοί στρατοί στο νότο επίσης διέφυγαν προς τα βόρεια και τα δυτικά. Ωστόσο, η πιο γνωστή πορεία ξεκίνησε από την επαρχία Jiangxi τον Οκτώβριο του 1934 και τελείωσε στην επαρχία Shaanxi τον Οκτώβριο του 1935. 

Ο Πρώτος Στρατός Μετώπου της Κινεζικής Σοβιετικής Δημοκρατίας, με επικεφαλής μια άπειρη στρατιωτική επιτροπή, βρισκόταν στο χείλος του αφανισμού από τα στρατεύματα του στρατηγού Τσιάνγκ Κάι-σεκ στο προπύργιο τους στην επαρχία Τζιανγκσί. Το ΚΚΚ, υπό την τελική διοίκηση του **[[Μάο Τσετούνγκ|Μάο Τσε Τουνγκ]]** και του **[[Τσου Εν Λάι|Ζου Ενλάι]]**, διέφυγε σε μια κυκλική υποχώρηση προς τα δυτικά και βόρεια, η οποία σύμφωνα με πληροφορίες διένυσε πάνω από 9.000 χλμ σε περίπου 370 ημέρες. Η διαδρομή περνούσε από μερικά από τα πιο δύσκολα εδάφη της δυτικής Κίνας ταξιδεύοντας δυτικά, μετά βόρεια, μέχρι το Shaanxi.

Η *Μεγάλη Πορεία* ξεκίνησε την άνοδο στην εξουσία του Μάο Τσε Τουνγκ, η ηγεσία του οποίου κατά τη διάρκεια της υποχώρησης του κέρδισε την υποστήριξη των μελών του κόμματος. Οι σκληροί αγώνες της Μεγάλης Πορείας, η οποία ολοκληρώθηκε μόνο από το ένα δέκατο περίπου της δύναμης που εγκατέλειψε το Jiangxi (περίπου οκτώ χιλιάδες επέζησαν από τις μερικές εκατοντάδες χιλιάδες στρατιώτες), αντιπροσώπευαν ένα σημαντικό κεφάλαιο στην ιστορία του ΚΚΚ και σφράγισαν το κύρος του Μάο και των υποστηρικτών του, ως οι νέοι ηγέτες του κόμματος τις επόμενες δεκαετίες του 20ου αιώνα.

## Παραπομπές

Κατηγορία:Κινέζοι επαναστάτες
Κατηγορία:Κινέζοι κομμουνιστές
Κατηγορία:Μαοϊσμός
Mitsubishi Ki-33

Το **Mitsubishi Ki-33** ήταν μονοπλάνο μονοκινητήριο μαχητικό αεροσκάφος το οποίο ανέπτυξε η Mitsubishi για τον Ιαπωνικό Αυτοκρατορικό Στρατό. Παρέμεινε στο στάδιο του πρωτοτύπου, με μόλις δύο αεροσκάφη να ολοληρώνονται το 1936.

## Σχεδιασμός και ανάπτυξη
Το Ki-33 αναπτύχθηκε από την Mitsubishi προκειμένου να καλυφθεί απαίτηση που εξέδωσε ο Αυτοκρατορικός Στρατός και περιέγραφε το μαχητικό που θα αντικαθιστούσε τα διπλάνα Kawasaki Ki-10. Στα μέσα του 1935 ζητήθηκε από τις εταιρείες Kawasaki, Mitsubishi και Nakajima να αναπτύξουν πρωτότυπα που υποβάλλονταν σε συγκριτική αξιολόγηση. Στη δεδομένη συγκυρία η Mitsubishi έχοντας ως προτεραιότητες την μετατροπή του αεροσκάφους Ka-14 στο μαχητικό A5M καθώς και την προετοιμασία για την ένταξη του βομβαρδιστικού G3M σε παραγωγή για το Αυτοκρατορικό Ναυτικό, δεν ήταν σε θέση να ανάπτυξη ένα ακόμη μαχητικό αεροσκάφος εκ του μηδενός. Αντ' αυτού υπέβαλε στο διαγωνισμό μία ελαφρώς τροποποιημένη εκδοχή του προγενέστερου Ki-18, ενός αεροσκάφους το οποίο δεν εντάχθηκε μεν σε παραγωγή, όμως είχε αποδειχθεί επαρκές. 

Το τροποποιημένο Ki-18 ονομάσθηκε Ki-33 και προωθούνταν από κινητήρα Nakajima Ha-1 που απέδιδε έως και 744&nbsp;hp στα 3700&nbsp;m. Τα πρωτότυπα ολοκληρώθηκαν στις αρχές του καλοκαιριού του 1936 και οι συγκριτικές δοκιμές άρχισαν το Νοέμβριο του έτους αυτού για να ολοκληρωθούν την άνοιξη του 1937, με το Kawasaki Ki-28 να αποδεικνύεται το ταχύτερο από τις τρεις σχεδιάσεις. Το  Nakajima Ki-27 αποδείχθηκε όμως σαφώς ανώτερο σε ό,τι αφορά την ευελιξία και βάσει αυτού επιλέχθηκε από την Αεροπορική Υπηρεσία του Ιαπωνικού Αυτοκρατορικού Στρατού.

## Χρήστες
;Ιαπωνία
* Αεροπορική Υπηρεσία του Ιαπωνικού Αυτοκρατορικού Στρατού

## Παραπομπές


## Βιβλιογραφία
* 
* 
* 

## Εξωτερικοί σύνδεσμοι
* 

Κατηγορία:Μαχητικά αεροσκάφη
Κατηγορία:Εμβολοκινητήρια στρατιωτικά αεροσκάφη
Κατηγορία:Αεροσκάφη του Μεσοπολέμου
Ki-33
Μονομερής διακήρυξη ανεξαρτησίας

Η **μονομερής διακήρυξη ανεξαρτησίας** είναι μια επίσημη διαδικασία που οδηγεί στην ίδρυση ενός νέου κράτους από μια υποεθνική οντότητα που δηλώνει ανεξάρτητη και κυρίαρχη χωρίς επίσημη συμφωνία με το κράτος από το οποίο αποχωρίζεται. Ο όρος χρησιμοποιήθηκε για πρώτη φορά όταν η Ροδεσία κήρυξε την ανεξαρτησία της το 1965 από το Ηνωμένο Βασίλειο χωρίς συμφωνία.

Παραδείγματα μονομερούς διακήρυξης είναι αυτή των Ηνωμένων Πολιτειών το 1776, η Ιρλανδική Διακήρυξη της Ανεξαρτησίας του 1919 από επαναστατικό κοινοβούλιο, η διακήρυξη ανεξαρτησίας της Δημοκρατίας της Κατάνγκα υπό τον Μουάζ Τσόμπε τον Ιούλιο του 1960, η απόπειρα απόσχισης της Μπιάφρα από τη Νιγηρία το 1967, η Διακήρυξη της Ανεξαρτησίας του Μπαγκλαντές από το Πακιστάν το 1970, η (διεθνώς μη αναγνωρισμένη) απόσχιση της Τουρκικής Δημοκρατίας της Βόρειας Κύπρου από την Κύπρο το 1983, η Παλαιστινιακή Διακήρυξη Ανεξαρτησίας από τα Παλαιστινιακά εδάφη το 1988 και αυτή της Δημοκρατίας του Κοσσυφοπεδίου το 2008. Κατά τη διάλυση της Σοβιετικής Ένωσης καθ' όλη τη διάρκεια του 1991, πολλές από τις δημοκρατίες της διακήρυξαν η ανεξαρτησία τους μονομερώς χωρίς συμφωνία και ως εκ τούτου δεν αναγνωρίστηκαν ως νόμιμες από τη Σοβιετική Κεντρική Κυβέρνηση.

Κατά τη διάλυση της Γιουγκοσλαβίας, η κυβέρνηση των Ηνωμένων Πολιτειών ζήτησε από τις κυβερνήσεις της Κροατίας και της Σλοβενίας να εγκαταλείψουν τα σχέδιά τους για τη διακήρυξη λόγω της απειλής μεγάλου πολέμου που θα ξεσπούσε στα Βαλκάνια εξαιτίας του και απείλησε ότι θα αντιταχθεί της διακήρυξης και των δύο χωρών βάσει της Τελικής Πράξης του Ελσίνκι εάν το έπραξαν. Ωστόσο, τέσσερις ημέρες αργότερα, τόσο η Σλοβενία όσο και η Κροατία ανακοίνωσαν τη διακήρυξη τους από τη Γιουγκοσλαβία.

Το Διεθνές Δικαστήριο της Δικαιοσύνης, σε μια συμβουλευτική γνώμη του 2010 , δήλωσε ότι οι μονομερείς διακηρύξεις ανεξαρτησίας δεν ήταν παράνομες σύμφωνα με το διεθνές δίκαιο.

## Παραδείγματα
## Παραπομπές
Φουάντ Μουλαχασάνοβιτς

Ο **Φουάντ Μουλαχασάνοβιτς** (βοσνιακά: *Fuad Mulahasanović*· γενν. 16 Οκτωβρίου 1952) είναι Βόσνιος πρώην επαγγελματίας ποδοσφαιριστής και πρώην προπονητής ποδοσφαίρου.

## Βιογραφία
Γεννήθηκε στις 16 Οκτωβρίου 1952 στο Σαράγιεβο της τότε ενωμένης Γιουγκοσλαβίας (σημερινή Βοσνία-Ερζεγοβίνη) και από την ηλικία των δέκα ετών μετακόμισε στη Τούζλα όπου και ξεκίνησε προπονήσεις στα τμήματα υποδομών της τοπικής ΦΚ Σλομπόντα Τούζλα. Το ταλέντο του γρήγορα τον οδήγησε στην πρώτη ομάδα του συλλόγου, όπου και μεγαλούργησε ως βασικό γρανάζι στη μεσαία γραμμή της ομάδας, για έντεκα συναπτά έτη, οδηγώντας την μάλιστα και στην πρώτη της συμμετοχής στις ευρωπαϊκές διοργανώσεις τη σεζόν 1977-78. Αν και δεν αγωνίστηκε ποτέ σε επίσημο αγώνα με τα χρώματα της τότε Εθνικής Γιουγκοσλαβίας, αποτέλεσε έναν από τους καλύτερους παίκτες των «κοκκινόμαυρων» της Τούζλα και πολλοί φίλοι του ποδοσφαίρου τον συγκαταλέγουν στην καλύτερη εντεκάδα των παικτών που αγωνίστηκαν ποτέ στην ΦΚ Σλομπόντα Τούζλα. Με 262 συμμετοχές με τη φανέλα της ΦΚ Σλομπόντα Τούζλα και 55 γκολ, αποτελεί τον δεύτερο παίκτη σε συμμετοχές στην ιστορία του συλλόγου, πίσω μόνο από τον περίφημο Μερσάντ Κοβάσεβιτς.

Τη σεζόν 1981-1982 αγωνίστηκε στον Άρη Θεσσαλονίκης και κατέγραψε συνολικά 34 συμμετοχές (29 για το πρωτάθλημα της Ά Εθνικής, 1 για το Κύπελλο Ελλάδος και 4 στο Κύπελλο ΟΥΕΦΑ) και 3 γκολ. Στη συνέχεια επέστρεψε στην πατρίδα του αλλά δεν μπόρεσε ποτέ να επανέλθει σε υψηλά αγωνιστικά επίπεδα και ολοκλήρωσε τυπικά την καριέρα του ως ποδοσφαιριστής το 1985. Αργότερα, δοκίμασε τις δυνάμεις του στην πολιτική ως δημοτικός σύμβουλος στην Τούζλα ενώ παράλληλα διετέλεσε και επικεφαλής σχολής ποδοσφαίρου για νέα παιδιά.

## Παραπομπές


Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Γιουγκοσλάβοι ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές ΦΚ Σλομπόντα Τούζλα
Κατηγορία:Ποδοσφαιριστές Α΄ Κατηγορίας Γιουγκοσλαβίας
Κατηγορία:Μέσοι ποδοσφαιριστές
Κατηγορία:Βόσνιοι προπονητές ποδοσφαίρου
Κατηγορία:Βόσνιοι ποδοσφαιριστές
Άνθρωπος από Ατσάλι (soundtrack)

Το ***Man of Steel: Original Motion Picture Soundtrack*** είναι το soundtrack της ταινίας *[[Άνθρωπος από ατσάλι]]*, σε σύνθεση από τον Χανς Ζίμμερ. Κυκλοφόρησε στις 11 Ιουνίου του 2013 από την WaterTower Music και την Sony Classical Records.

Ο Χανς Ζίμμερ αρχικά αρνούνταν τις φήμες για το ότι θα σύνθετε την μουσική της ταινίας, αλλά τον Ιούνιο του 2012 επιβεβαιώθηκε πως τελικά θα το έκανε. Για να κάνει την ταινία να ξεχωρίσει από τις προηγούμενες, δεν χρησιμοποίησε το Superman March του Τζον Γουίλιαμς στην ταινία.

Η ανταπόκριση του soundtrack ήταν θετική, και το άλμπουμ έφτασε #4 στο iTunes στην πρώτη εβδομάδα μετά την κυκλοφορία της. Το soundtrack έφτασε νούμερο 9 στο *Billboard* 200, με 32,000 αντίγραφα να πουλιούνται.

Στα Βραβεία BRIT, ο Ζίμμερ κέρδισε το βραβείο του "Συνθέτη της Χρονιάς" για την μουσική των ταινιών *Άνθρωπος από ατσάλι* και *[[Ο Σκοτεινός Ιππότης: Η Επιστροφή]]*.

## Λίστα κομματιών

### Κανονική έκδοση

### Περιορισμένη Deluxe έκδοση

### Μουσική που περιλαμβάνεται στην ταινία αλλά όχι στο soundtrack

## Παραπομπές


## Εξωτερικοί σύνδεσμοι

* Επίσημος ιστότοπος 

Κατηγορία:Soundtracks Εκτεταμένου Σύμπαντος της DC
Σχηματισμός Λος Κολοράδος

Ο **σχηματισμός Λος Κολοράδος** () είναι ιζηματογενής βραχώδης σχηματισμός της λεκάνης Ισιγκουαλάστο-Βίγια Ουνιόν, που βρίσκεται στις επαρχίες Σαν Χουάν και Λα Ριόχα της Αργεντινής. Ο σχηματισμός χρονολογείται στην Νοριανή εποχή του Ύστερου Τριαδικού.

Ο σχηματισμός πάχους έως 600 μέτρων περιλαμβάνει ψαμμίτες, ιλυόλιθους και κροκαλοπαγή πετρώματα με στρώματα γύψου που έχουν αποτεθεί σε ποτάμιο έως λιμναίο περιβάλλον. Ο σχηματισμός αποτελεί την ανώτερη στρωματογραφική ενότητα της ομάδας Άγουα δε λα Πένια, η οποία βρίσκεται πάνω από το στρώμα του σχηματισμού Ισιγκουαλάστο. Ο σχηματισμός Λος Κολοράδος καλύπτεται εν μέρει από τον κρητιδικό σχηματισμό Σέρο Ραχάδο, ο οποίος διαχωρίζεται από μια ανωμαλία.

Ο σχηματισμός είναι γνωστός για τα απολιθώματα πρώιμων δεινοσαύρων, συμπεριλαμβανομένου του κολεόμορφου *[[Ζουπαΐσαυρος|Ζουπαϊσαύρου]]* και των «προσαυρόποδων» *[[Κολοραδίσαυρος|Κολοραδίσαυρου]]*, *[[Λεσέμσαυρος|Λεσέμσαυρου]]* και *[[Ριοχάσαυρος|Ριοχάσαυρου]]*. Η μαγνητοστρωματογραφική ανάλυση δείχνει ότι ο σχηματισμός Λος Κολοράδος δημιουργήθηκε μεταξύ 227 και 213 εκατομμυρίων ετών πριν από σήμερα.

## Περιγραφή
δεξιά|μικρογραφία|Έκταση του σχηματισμού στη λεκάνη Ισιγκουαλάστο-Βίγια Ουνιόν
Ο σχηματισμός Λος Κολοράδος είναι μια ενότητα με πάχος περίπου 600 μέτρων της ομάδας Άγουα δε λα Πένια στη λεκάνη Ισιγκουαλάστο-Βίγια Ουνιόν, η οποία βρίσκεται στο Επαρχιακό Πάρκο Ισιγκουαλάστο, ένα Μνημείο Παγκόσμιας Κληρονομιάς στην Αργεντινή. Ο σχηματισμός επικαλύπτει σταδιακά τον σχηματισμό Ισιγκουαλάστο και επικαλύπτεται ασυμμόρφωτα από τον κρητιδικό σχηματισμό Σέρο Ραχάδο. Ο σχηματισμός αποτελείται από ψαμμίτες κόκκινου χρώματος, λεπτού έως μεσαίου μεγέθους κόκκων, μαζί με ιλυόλιθους και δευτερεύοντες λασπόλιθους πλημμυρικής πεδιάδας με πρώιμη ανάπτυξη ασβεστόλιθων. Ο σχηματισμός αποτέθηκε σε ποτάμιο έως λιμναίο περιβάλλον.

## Παραπομπές


### Βιβλιογραφία

* 
* 
* 
* 
* 
* 
* 

Κατηγορία:Βουνά της Αργεντινής
Batman v Superman: Η Αυγή της Δικαιοσύνης (soundtrack)

Το ***Batman v Superman: Dawn of Justice (Original Motion Picture Soundtrack)*** είναι το soundtrack της ταινίας Batman v Superman: Η Αυγή της Δικαιοσύνης, σε σύνθεση από τους Χανς Ζίμμερ και Junkie XL. Κυκλοφόρησε στις 18 Μαρτίου του 2016 από την WaterTower Music.

Ο Χανς Ζίμμερ σύνθεσε την μουσική της ταινίας, δίνοντας έμφαση στην πρόκληση να μην χρησιμοποιήσει την μουσική που σύνθεσε για τον Batman στην τριλογία του Κρίστοφερ Νόλαν. Ο Junkie XL, που σύνθεσε επιπρόσθετη μουσική για το *Άνθρωπος από ατσάλι*, επέστρεψε στην ταινία για να συνθέσει την μουσική του Batman.

Το κομμάτι "Is She with You" χρησιμοποιήθηκε στο soundtrack του ''Wonder Woman'', ενώ μια παραλλαγή του "Beautiful Lie" χρησιμοποιήθηκε στο *[[Wonder Woman 1984]]*.

## Λίστα κομματιών

## Παραπομπές


## Εξωτερικοί σύνδεσμοι

* Επίσημος ιστότοπος 

Κατηγορία:Soundtracks Εκτεταμένου Σύμπαντος της DC
Αυτοκράτορας Γκο-Σάγκα

Ο **Αυτοκράτορας Γκο-Σάγκα** (後嵯峨天皇, Go-Saga-tennō, 1 Aπριλίου 1220 – 17 Μαρτίου 1272) ήταν ο 88ος Αυτοκράτορας της Ιαπωνίας, σύμφωνα με την παραδοσιακή σειρά διαδοχής. Βασίλευσε από το 1242 ως το 1246.

Αυτός ο κυρίαρχος του 13ου αι. πήρε το όνομά του από τον Αυτοκράτορα του 8ου αιώνα Σάγκα και το *go-* (後), που μεταφράζεται κυριολεκτικά ως "μετέπειτα" και έτσι, μερικές φορές αποκαλείται «Μεταγενέστερος Αυτοκράτορας Σάγκα». Η ιαπωνική λέξη *go* σημαίνει επίσης τον "δεύτερο" και σε ορισμένες παλαιότερες πηγές, αυτός ο Αυτοκράτορας μπορεί να προσδιορίζεται ως «Σάγκα ο δεύτερος» ή ως «Σάγκα Β΄».

## Καταγωγή
Πριν από την άνοδό του στον Θρόνο των Χρυσανθέμων, το προσωπικό του όνομα (*το imina* του) ήταν Kουνιχίτο. 

Ήταν ο δεύτερος γιος του αυτοκράτορα Tσουτσιμικάντo και δεύτερος εξάδελφος τού προκατόχου του αυτοκράτορα Σιτζό.

* Αυτοκράτειρα: Σαϊόντζι (Φουτζιβάρα) νo Γιοσι-κo (西園寺（藤原）姞子)  Αργότερα Όμιγια-ιν (大宮院), κόρη του Σαϊόντζι Σανεούτζι
** Τέταρτος γιος: Αυτοκρατορικός Πρίγκιπας Χισαχίτo (久仁親王) μετέπειτα αυτοκράτορας Γκο-Φουκακούσα
** Πρώτη κόρη: Αυτοκρατορική Πριγκίπισσα Οσάκο (綜子内親王; 1247-1269）αργότερα Γκεκάμον-ιν (月華門院) 
** Έβδομος γιος: Αυτοκρατορικός πρίγκιπας Tσουνεχίτo (恒仁親王) μετέπειτα αυτοκράτορας Kαμεγιάμα
** Ενδέκατος γιος: Αυτοκρατορικός Πρίγκιπας Μασατάκα (雅尊親王; 1254-1256) 
** Δέκατος τρίτος γιος: Αυτοκρατορικός πρίγκιπας Σανταγιόσι (貞良親王; 1256-1260) 
** Πριγκίπισσα (γενν. 1260)

## Γεγονότα της ζωής του Γκο-Σάγκα
Κυβέρνησε από τις 21 Φεβρουαρίου 1242 έως τις 16 Φεβρουαρίου 1246.

Όταν ο Αυτοκράτορας Tσουτσιμικάντο μετακόμισε στην επαρχία Tόσα (στο Σικόκου), μεγάλωσε από την οικογένεια της μητέρας του.

Λόγω τού αιφνίδιου θανάτου τού αυτοκράτορα Σιτζό σε ηλικία 10 ετών, προέκυψε το ζήτημα της διαδοχής. Επειδή οι προσδοκίες των αρχόντων της αυλής και του *[[Σογκουνάτο Καμακούρα|bakufu]]* (στρατιωτικής κυβέρνησης) συγκρούονταν, το θέμα αμφισβητήθηκε έντονα. Ο Kουτζό Mιτσιίε και η αυλική αριστοκρατία υποστήριξαν τον πρίγκιπα Tαντανάρι (忠成王), εξάδελφο του Γκο-Σάγκα και γιο του αποσυρμένου Αυτοκράτορα Τζουντόκου, αλλά ο *[[σίκκεν]]* Χοτζό Γιασουτόκι ήταν αντίθετος με τους γιους τού Τζουντόκου, λόγω της εμπλοκής του στον πόλεμο Τζοκγιού. Αντίθετα, ο Mιτσιίε υποστήριξε τον γιο του Tσουτσιμικάντo, πρίγκιπα Kουνιχίτo, ως ουδέτερη μορφή για Αυτοκράτορα. Κατά τη διάρκεια αυτών των διαπραγματεύσεων, υπήρχε μία κενή θέση στον θρόνο για 11 ημέρες.

[δεξιά|μικρογραφία| Μνημειώδης Σιντο-βουδιστικός [Tενργιού-τζι|ναός και μαυσωλείο προς τιμήν του Αυτοκράτορα Γκο-Σάγκα.]]
Το 1272 ο Γκο-Σάγκα απεβίωσε.

Ο τελευταίος τόπος ανάπαυσης του Γκο-Σάγκα ορίζεται ως αυτοκρατορικό μαυσωλείο (*misasagi*) στο Σάγκα νo μινάμι νo *Mισασάγκι* στο Tενργιού-τζι στο Κιότο. 

## Kουγκγιό

## Εποχές της βασιλείας του Γκο-Σάγκα

## Δείτε επίσης

* Αυτοκράτορας της Ιαπωνίας
* Κατάλογος Αυτοκρατόρων της Ιαπωνίας
* Αυτοκρατορική λατρεία

## Σημειώσεις
[δεξιά|μικρογραφία|120x120εσ| [Εθνόσημο της Ιαπωνίας|Ιαπωνικό αυτοκρατορικό kamon — ένα στυλιζαρισμένο άνθος χρυσάνθεμου]]

Κατηγορία:Ιάπωνες Αυτοκράτορες
Κατηγορία:Σελίδες με πηγές CS1 στα Ιαπωνικά (ja)
Κατηγορία:Λήμματα που περιέχουν κείμενο στα ιαπωνικά
Αυτοκράτορας Φουσίμι

Ο **Αυτοκράτορας Φουσίμι** (, 10 Mαΐου 1265 - 8 Oκτωβρίου 1317) ήταν ο 92ος Αυτοκράτορας της Ιαπωνίας, σύμφωνα με την παραδοσιακή σειρά διαδοχής. Η βασιλεία του εκτείνεται τα έτη από το 1287 ως το 1298.

## Το όνομα
Πριν την άνοδό του στον θρόνο των Χρυσάνθεμων, το προσωπικό του όνομα (*imina*) ήταν Χιροχίτο. 

Αν και η ορθογραφία του ονόματος αυτού του Αυτοκράτορα του 13ου αι. στο λατινικό ή ελληνικό αλφάβητο είναι ίδια με το προσωπικό όνομα του αυτοκράτορα Σόβα του 20ού αιώνα, τα κινεζικά ιδεογράμματα (kanji) είναι διαφορετικά:

* Αυτοκράτορας Φουσίμι, πρώην πρίγκιπας Χιροχίτο (熈仁)
* Αυτοκράτορας Σόβα, επίσης γνωστός ως αυτοκράτορας Χιροχίτo (裕仁)

## Η καταγωγή
Ήταν ο δεύτερος γιος του αυτοκράτορα Γκο-Φουκακούσα. Ήταν από τη γραμμή Τζιμγιόιν-τό.

* Αυτοκράτειρα: Σαϊόντζι (Φουτζιβάρα) Σόσι (西園寺（藤原）鏱子) αργότερα Eϊφουκούμον-ιν (永福門院), κόρη του Σαϊόντζι Σανεκάνε.

## Βιογραφία
Ο Χιροχίτο*-σινό* ονομάστηκε πρίγκιπας διάδοχος και διάδοχος τού εξαδέλφου του, τού Αυτοκράτορα Νταϊακακούτζι-τό Γκο-Ούντα. Οι πολιτικοί ελιγμοί από τον πατέρα τού Φουσίμι, τον Αυτοκράτορα Τζιμγιόνι-τό Γκο-Φουκακούσα, ήταν ένας κρίσιμος παράγοντας σε αυτή την επιλογή.

Το έτος 1287 (*[[Kōan (περίοδος Καμακούρα)|Kόαν]] 10, 10ος μήνας*), το 13ο έτος της βασιλείας  Go-Uda*-tennō* (後宇多天皇十三年), ο Αυτοκράτορας παραιτήθηκε, και τη διαδοχή (*σένσο*) παρέλαβε ο εξάδελφός του. Λίγο αργότερα, ο Αυτοκράτορας Φουσίμι λέγεται ότι ανέβηκε στον θρόνο (*σοκούι*). 

### Kουγκγιό

## Εποχές της βασιλείας του Φουσίμι

## Δείτε επίσης

* Φουτζιβάρα νo Tαμεκάνε, Τσούναγκον
* Αυτοκράτορας της Ιαπωνίας
* Κατάλογος Αυτοκρατόρων της Ιαπωνίας
* Αυτοκρατορική λατρεία

## Σημειώσεις
[δεξιά|μικρογραφία|120x120εσ| [Εθνόσημο της Ιαπωνίας|Ιαπωνικό αυτοκρατορικό κάμον — ένα στυλιζαρισμένο άνθος χρυσάνθεμου.]]

## Βιβλιογραφικές αναφορές
* Ponsonby-Fane, Richard Arthur Brabazon . (1959). ''Ο Αυτοκρατορικός Οίκος της Ιαπωνίας'' . Κιότο: Ponsonby Memorial Society. OCLC 194887
* Titsingh, Isaac . (1834). *Nihon Ōdai Ichiran* ; ou, ''Annales des empereurs du Japon'' . Παρίσι: Royal Asiatic Society, Oriental Translation Fund of Great Britain and Ireland. OCLC 5850691
* Varley, Η. Paul . (1980). ''Jinnō Shōtōki: A Chronicle of Gods and Sovereigns'' . Νέα Υόρκη: Columbia University Press.ISBN&nbsp; ; OCLC 5914584

## Εξωτερικοί σύνδεσμοι
* 

Κατηγορία:Ιάπωνες Αυτοκράτορες
Μπεάτα Τισκιέβιτς

Η **Μπεάτα Μάρια Χελένα Τισκιέβιτς** (πολωνικά: Beata Maria Helena Tyszkiewicz) (γενν. 14 Αυγούστου 1938) είναι Πολωνή συνταξιούχος ηθοποιός και τηλεοπτική προσωπικότητα.

## Καριέρα
μικρογραφία| Η Μπεάτα Τισκιέβιτς στην ταινία ''Lalka'' (1968)
Η Μπεάτα Τισκιέβιτς εργάστηκε ως επί το πλείστον στη μεγάλη οθόνη, αλλά έπαιξε σε αρκετές γαλλικές τηλεοπτικές ταινίες, και έγινε διάσημη μέσω της ερμηνείας της σε δραματικές ταινίες ως διακεκριμένες κυρίες σε κοστούμια, όπως το *Lalka* του Βόιτσεχ Χας και το *Οι Στάχτες* του Άντζεϊ Βάιντα. Έχει συνεργαστεί με κορυφαίους σκηνοθέτες όπως η Αγκνιέσκα Χόλαντ, ο Κσίστοφ Ζανούσι, ο Αντρέ Ντελβό και ο πρώην σύζυγός της, Άντζεϊ Βάιντα. Η Τισκιέβιτς εμφανίστηκε σε περισσότερες από 100 ταινίες.

Το ντεμπούτο της έγινε στο *[[Zemsta]]* το 1956. Το 1968 πήρε το καστ για το *Lalka*, σε σκηνοθεσία Βόιτσεχ Χας. Η ταινία διασκευάστηκε από το πολωνικό μυθιστόρημα *Lalka* του Μπολέσουαφ Πρους. Το 1971 ήταν μέλος της κριτικής επιτροπής στο 7ο Διεθνές Φεστιβάλ Κινηματογράφου της Μόσχας. Το 1995 βραβεύτηκε με Τιμητικό Δίπλωμα στο 19ο Διεθνές Φεστιβάλ Κινηματογράφου της Μόσχας. Το 1997 ήταν μέλος της κριτικής επιτροπής στο 20ό Διεθνές Φεστιβάλ Κινηματογράφου της Μόσχας.

Ήταν μέλος της κριτικής επιτροπής στο *Dancing with the Stars* της Πολωνίας (γνωστό και ως *Taniec z gwiazdami*).

Τον Μάιο του 2017, είχε ένα σοβαρό έμφραγμα του μυοκαρδίου. Αμέσως μετά αποχώρησε από τη δημόσια ζωή.

## Προσωπική ζωή
Η Τισκιέβιτς αναφέρεται μερικές φορές ως η *Πρώτη Κυρία του Πολωνικού Κινηματογράφου*, λόγω των αριστοκρατικών της ριζών. Ο πατέρας της ήταν ο κόμης (στα πολωνικά *Hrabia*) Κσίστοφ Μάριαν Τισκιέβιτς και η μητέρα της ήταν η Μπαρμπάρα Ρεχόβιτς του οικοσήμου Λελίβα. Χώρισε τρεις φορές. Τα έτη 1967–1969 ήταν σύζυγος του Άντζεϊ Βάιντα. Ήταν επίσης σύζυγος του Βίτολντ Οζεχόφσκι και του Γιάτσεκ Παντλέφσκι. Έχει δύο κόρες. Το 1998, πήρε το αστέρι της στον Περίπατο της Φήμης, ή Λεωφόρος των Αστέρων (Aleja Gwiazd) στην Οδό Πιοτρκόφσκα στο Λοτζ.

## Φιλμογραφία

## Παραπομπές


## Εξωτερικοί σύνδεσμοι
* 
* Μπεάτα Τισκιέβιτς στο culture.pl

Κατηγορία:Πολωνές ηθοποιοί κινηματογράφου
Κατηγορία:Πολωνές ηθοποιοί τηλεόρασης
Κατηγορία:Οικογένεια Τισκιέβιτς
Κατηγορία:Ιππότες της Λεγεώνας της Τιμής
Κατηγορία:Διοικητές με Αστέρι του Τάγματος της Αναγέννησης της Πολωνίας
Κατηγορία:Αποδέκτες του Χρυσού Μεταλλίου για Αξία στον Πολιτισμό - Gloria Artis
Κατηγορία:Αποδέκτες του Τάγματος της Φιλίας των Λαών
Κατηγορία:Ιππότες του Τάγματος των Τεχνών και των Γραμμάτων
Snow White with the Red Hair

Η **Χιονάτη με τα κόκκινα μαλλιά** (Ιαπωνικά:**Akagami no shirayukihime**,Αγγλικά:**Snow White with the red hair**) είναι ένα Ιαπωνικό  φανταστικο και ρομαντικό σότζο μάνγκα.Γράφτηκε και εικονογραφήθηκε από την Σοράτα Ακιζούκι.

Κυκλοφόρησε στο διμηνιαίο περιοδικό shōjo manga του Hakusensha, LaLa DX από τις 10 Αυγούστου 2006 έως τις 10 Αυγούστου 2011.Αργότερα μεταφέρθηκε στο μηνιαίο LaLa στις 24 Οκτωβρίου 2011 και δημοσιεύεται σε συλλογικούς τόμους από τη Hakusensha.

## Anime
Το μάνγκα απέκτησε τηλεοπτική μεταφορά σε σειρά anime με δύο κύκλους.Το πρώτο επεισόδιο της σειράς προβλήθηκε στις 7 Ιουλίου του 2015. Η σειρά δημιουργήθηκε από το στούντιο Bones.Η ιστορία του μάνγκα βρίσκεται ακόμη σε εξέλιξη ενώ το άνιμε δεν επέστρεψε με μία τρίτη σεζόν. 
## Υπόθεση
Η Σιραγιούκι είναι μια ανεξάρτη γυναίκα.Είναι βοτανολόγος,ζει στο βασίλειο του Tanbarun με ένα μοναδικό χαρακτηριστικό: τα όμορφα κόκκινα μαλλιά της που τραβούν πολλή προσοχή.

Όταν τα κόκκινα μαλλιά της γίνονται αντιληπτά από τον πρίγκηπα Ραζ,εκείνος την διατάζει να γίνει η παλλακίδα του.

Η Σιραγιούκι κόβει τα μακριά μαλλιά της και το σκάει.Πηγαίνει στο γειτονικό βασίλειο των Clarines.Εκεί θα γνωρίσει τον 2ο πρίγκηπα του βασιλείου τον Ζεν Γουιστέρια μαζί με τους βοηθούς τον Μιτσουχίντε και την Κίκι.

Με το πέρασμα της ιστορίας η Σιραγιούκι γίνεται η βοτανολόγος της βασιλικής αυλής.Παρόλη τη διαφορά της κοινωνικής τους θέσης,ο Ζεν και η Σιραγιούκι ερωτεύονται.

## Επιρροές
Ο χαρακτήρας της Σιραγιούκι είναι εμπνευσμένος από τον χαρακτήρα της Χιονάτης.

Επιπλέον το όνομα Σιραγιούκι στα Ιαπωνικά μεταφράζεται ως Χιονάτη.

## Χαρακτήρες

* Σιραγιούκι
* Ζεν Γουιστέρια
* Μιτσουχίντε Λογέν
* Κίκι Σείραν
* Όμπι

## Εξωτερικοί σύνδεσμοι
*  
*  
* Snow White with the Red Hair (manga) at Anime News Network's encyclopedia

Κατηγορία:Shōjo anime και manga
Κατηγορία:Ρομαντικά anime και manga
Κατηγορία:Anime και manga φαντασίας
Κατηγορία:Σελίδες με πηγές CS1 στα Ιαπωνικά (ja)
Κατηγορία:Λήμματα που περιέχουν κείμενο στα ιαπωνικά
Κατηγορία:Manga του 2006
Σούκουρ

Το **Σούκουρ** (σίντι سکر, ούρντου سكھر) είναι μεγάλη πόλη του Πακιστάν, στην επαρχία Σινδ. Με πληθυσμό 551.357 κατοίκους στην απογραφή του 2017, είναι η τρίτη μεγαλύτερη πόλη του Σινδ μετά την πρωτεύουσα Καράτσι και το Χαϊντεραμπάντ, αλλά και η 14η σε πληθυσμό πόλη ολόκληρου του Πακιστάν. Είναι κτισμένη στη δεξιά (δυτική) όχθη του Ινδού ποταμού, απέναντι από την ιστορική πόλη Ρόχρι. Η πόλη ιδρύθηκε ως **Νέο Σούκουρ** από τους Βρετανούς αποικιοκράτες δίπλα στο προϋπάρχον χωριό Σούκουρ, με τον δήμο να δημιουργείται το 1862. Ο λόφος του Σούκουρ μαζί με εκείνον πάνω στο ποτάμιο νησί Μπούκουρ, συναποτελούν την επονομαζόμενη «Πύλη του Σινδ».

Η ονομασία της πόλεως προέρχεται πιθανώς από την αραβική λέξη *shakkar*, που σημαίνει «ζάχαρη» - μια αναφορά στα χωράφια με ζαχαροκάλαμο που αφθονούσαν στη γύρω περιοχή κατά τους ιστορικούς χρόνους ή ένας υπαινιγμός για τη σχετική ευημερία της περιοχής. Υπάρχει όμως και η άποψη ότι η ονομασία προέρχεται από τη λέξη *Suukh*, που στη γλώσσα σίντι σημαίνει «παρηγοριά».

## Παραπομπές


## Εξωτερικοί σύνδεσμοι
* Επίσημος ιστότοπος του δήμου
* Το Σούκουρ στα Βικιταξίδια

Σουκουρ
Λαρκάνα

Η **Λαρκάνα** ή **Λαρκάνο** (ούρντου لاڑکانہ, σίντι لاڙڪاڻو) είναι πόλη του Πακιστάν στην επαρχία Σινδ. Με πληθυσμό 490.508 κατοίκους στην απογραφή του 2017, είναι η τέταρτη μεγαλύτερη πόλη του Σινδ μετά την πρωτεύουσα Καράτσι, το Χαϊντεραμπάντ και το Σούκουρ, αλλά και η 15η μεγαλύτερη σε πληθυσμό πόλη ολόκληρου του Πακιστάν. Κοντά στη θέση της βρισκόταν η πανάρχαια μεγαλούπολη του Πολιτισμός της κοιλάδας του Ινδού Μοχέντζο-ντάρο..

Η πόλη είναι έδρα ομώνυμου διαμερίσματος. Παλαιότερα, μαζί με τη γύρω περιοχή ήταν γνωστή με την ονομασία *Chanduka* ή *Chandka*. Η Λαρκάνα είναι η κοιτίδα της «πολιτικής δυναστείας» των Μπούτο, που έδωσε στο Πακιστάν δύο πρωθυπουργούς: τον Ζούλφικαρ Άλι Μπούτο και την κόρη του Μπεναζίρ Μπούτο.

## Γεωγραφία
Η Λαρκάνα είναι κτισμένη κοντά στη δεξιά (δυτική) όχθη του Ινδού ποταμού, σε υψόμετρο 147 μέτρα πάνω από την επιφάνεια της θάλασσας και σε γεωγραφικές συντεταγμένες του κέντρου της 27°33΄30΄΄ Βόρειο πλάτος και 68°12΄40΄΄ Ανατολικό μήκος. Διασχίζεται από το Κανάλι Γκαρ και απέχει περίπου 64 χιλιόμετρα από την πόλη Σικαρπούρ στα βόρεια. Αν και ο Δήμος της Λαρκάνα έχει έκταση μόλις 82 τετραγωνικά χιλιόμετρα, η μητροπολιτική περιοχή της έχει έκταση 1.906 τετρ. χιλιόμετρα. Η θέση της πόλεως στο βορειοδυτικό μέρος της Επαρχίας Σινδ τη συμπεριλαμβάνει στο λεγόμενο «Άνω Σινδ».

Το κλίμα της Λαρκάνα είναι θερμής ερήμου κατά Köppen, με καυτά καλοκαίρια και ήπιους χειμώνες. Η μέση ετήσια βροχόπτωση είναι 127 χιλιοστόμετρα, με βροχές κυρίως κατά την εποχή των μουσώνων (από Ιούλιο μέχρι Σεπτέμβριο). Η υψηλότερη καταγεγραμμένη θερμοκρασία που σημειώθηκε ποτέ ήταν 52,7&nbsp;°C και σημειώθηκε τον Μάιο του 1998, ενώ η χαμηλότερη ήταν −4&nbsp;°C και σημειώθηκε τον Ιανουάριο του 1929.

## Παραπομπές


Κατηγορία:Πόλεις του Πακιστάν
Κουέτα

Η **Κουέτα** (ούρντου کوئٹہ, παστού کوټه) είναι μεγάλη πόλη του Πακιστάν, πρωτεύουσα της επαρχίας Βαλουχιστάν. Με πληθυσμό 1.001.205 κατοίκους στην απογραφή του 2017 και περισσότερους από 1,1 εκατομμύριο σήμερα, είναι η μεγαλύτερη πόλη του Βαλουχιστάν και η δέκατη σε πληθυσμό πόλη ολόκληρου του Πακιστάν. Βρίσκεται στο νοτιοδυτικό μέρος της χώρας, απέχοντας μόλις 65 χιλιόμετρα σε ευθεία γραμμή από τα σύνορα με το Αφγανιστάν (Γραμμή Ντούραντ), γεγονός που την κατέστησε κόμβο του εμπορίου μεταξύ των δύο χωρών. Είναι κτισμένη σε μέσο υψόμετρο 1.680 μέτρα πάνω από την επιφάνεια της θάλασσας, πράγμα που την καθιστά τη μοναδική μείζονα πόλη του Πακιστάν που βρίσκεται σε μεγάλο υψόμετρο. Η πόλη είναι γνωστή ως «Οπωρώνας του Πακιστάν» εξαιτίας των πολλών οπωροφόρων δέντρων μέσα και γύρω από την πόλη, και της μεγάλης ποικιλίας νωπών και αποξηραμένων καρπών που παράγονται.

Εκτιμάται ότι η πόλη φιλοξενεί σήμερα περίπου μισό εκατομμύριο μη καταγεγραμμένους Αφγανούς πρόσφυγες.

Η ονομασία «Κουέτα» αποτελεί παραλλαγή της παστουνικής λέξεως *Kwatkōṭ* ή *kōta*, που σημαίνει «φρούριο». Παλαιότερα η πόλη ονομαζόταν **Σαλκότ** (*Shalkot*, πασ. ښالکوټ, βαλουχ. شال کوٹ)

## Παραπομπές


## Εξωτερικοί σύνδεσμοι
* Ιστορικά στοιχεία για την πόλη στον επίσημο ιστότοπο της Επαρχίας Βαλουχιστάν

Κουετα
Πεκανμπάρου

Το **Πεκανμπάρου** (*Pekanbaru*) είναι μεγάλη πόλη της Ινδονησίας, πρωτεύουσα της επαρχίας Ριάου. Με πληθυσμό 983.356 κατοίκους στην απογραφή του 2020 και 897.767 κατοίκους στην απογραφή του 2010, αποτελεί μείζον οικονομικό κέντρο της ανατολικής Σουμάτρα και τη 18η σε πληθυσμό πόλη όλης της Ινδονησίας. Η ονομασία της πόλεως προέρχεται από τις μαλαϊκές λέξεις *pekan* = αγορά και *baru* = νέα. Είναι κτισμένη στη νότια (δεξιά) όχθη του ποταμού Σιακ.

Στη θέση του Πεκανμπάρου υπήρχε οικισμός από τον 17ο αιώνα, ενώ ως πόλη ιδρύθηκε στις 22 Ιουνίου 1784. Στα τέλη του 19ου αιώνα η πόλη αναπτύχθηκε, εξυπηρετώντας την παραγωγή καφέ και γαιάνθρακα, ενώ οι Ολλανδοί αποικιοκράτες κατασκεύασαν δρόμους για την εξαγωγή αγαθών στη Σιγκαπούρη και τη Μαλάκκα. Σήμερα η πόλη διαθέτει και αεροδρόμιο, τον «Διεθνή Αερολιμένα Σουλτάνου Σιαρίφ Κασίμ Β΄».

## Γεωγραφία
Η πόλη είναι πεδινή, σε υψόμετρο 12 μέτρα πάνω από την επιφάνεια της θάλασσας, και έχει έκταση 632,26 τετραγωνικά χιλιόμετρα. Δεν είναι παραλιακή πόλη (απέχει εκατό χιλιόμετρα από τη θάλασσα σε ευθεία γραμμή), αλλά δια του ποταμού Σιακ και του ποτάμιου λιμανιού της, του Σουνγκάι Ντούκου, έχει πρόσβαση στον θαλάσσιο Πορθμό της Μαλάκκα, σε σημείο που απέχει λιγότερο από 120 ναυτικά μίλια από τον λιμένα της Σιγκαπούρης. Το κέντρο του Πεκανμπάρου βρίσκεται σε γεωγραφικές συντεταγμένες 0°30΄45΄΄ Βόρειο πλάτος και 101°27΄ Ανατολικό μήκος.

Το Πεκανμπάρου διαιρείται σε 15 διαμερίσματα (*kecamatan*), που παλαιότερα ήταν 12. Αυτά παρατίθενται στον παρακάτω πίνακα με την έκταση, τον πληθυσμό τους και τον αριθμό των «συνοικιών» (*kelurahan*, «αστικών χωριών») του καθενός.

Δεν υπάρχουν ακριβή δεδομένα εκτάσεως για τα διαμερίσματα Tuah Madani και Binawidya, καθώς αμφότερα προέκυψαν σχετικώς πρόσφατα από το παλαιότερο διαμέρισμα Tampan. Η συνολική τους έκταση είναι 59,81 τετραγωνικά χιλιόμετρα.

## Παραπομπές


## Εξωτερικοί σύνδεσμοι
* Το Πεκανμπάρου στα Βικιταξίδια

Πεκανμπαρου